Za wobdźěłanje ma wokrjes přemało ludźi a pjenjez k dispoziciji
Budyšin (SN/mwe). Zjednorjene noworjadowanske jednanje ležownosćow w Budyskim wokrjesu – konkretnje w kónčinach wokoło Pančic-Kukowa, Ralbic, Prěčec, Porchowa –, kotrež měli poprawom hižo loni zakónčene być, dale traja. To wobkrući Serbskim Nowinam nowinski rěčnik krajnoradneho zarjada Gernot Schweitzer. Dale wón zdźěli, zo we wobłuku noworjadowanja honow tuchwilu 30 jednanjow po zakonju k wurunanju ležownosćow (FlurbG) a něhdźe 70 jednanjow po ratarskopřiměrjenskim zakonju (LwAnpG) wobdźěłuja. Při tajkej procedurje pak ma krajnoradny zarjad personal a financne resursy jenož we wobmjezowanej měrje k dispoziciji. Dokelž njemóža tak wšitke naležnosće ze samsnej itensitu wobdźěłać, dyrbjachu w krajnoradnym zarjedźe priority postajić.
szl_Latn szl_Latn